Diari Oficial de la Generalitat Valenciana


Sumari del DOGV 4981, del 08-04-2005 (2005/3008)

RESOLUCIÓ de 9 de març de 2005, de la Universitat d'Alacant, per la qual se suprimeixen determinats fitxers automatizats de dades de caràcter personal.
-------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2005/03/09/(1)/dof/vci/html**

### Dades del document

Número de DOGV
:   4981

Data del DOGV
:   08-04-2005

Secció del DOGV
:   I. DISPOSICIONS GENERALS

Número del document
:   2005/3008


Data del document
:   09-03-2005

Organisme emissor
:   Universitat d'Alacant

Tipus de document
:   Resolució

Descriptors 

:   * base de dades
    * dades personals
    * legislació
    * universitat

RESOLUCIÓ de 9 de març de 2005, de la Universitat d'Alacant, per la qual se suprimeixen determinats fitxers automatizats de dades de caràcter personal. [2005/X3008]
  
Per Resolució rectoral de 17 de desembre de 2002 d'aquesta Universitat, modificada per una altra de posterior de 7 de març de 2003 (DOGV núm. 4.418 i 4.466 de 15 de gener de 2002 i de 21 de març de 2003, respectivament), es van regular els fitxers automatitzats de dades de caràcter personal que hi havia.
  
Amb data 6 de febrer de 2003 es constitueix la Fundació General de la Universitat d'Alacant, inscrita en el Registre de Fundacions de la Comunitat Valenciana el 3 de juny (DOGV 4.542 d'11 de juliol), amb l'objectiu de cooperar amb els fins propis de la Universitat i amb personalitat jurídica independent d'aquesta. L'esmentada Fundació va assumir les funcions que van motivar la creació dels fitxers que, amb aquesta resolució, es donen de baixa.
  
L'article 20 de la Llei Orgànica 15/1999, de 13 de desembre, de protecció de dades de caràcter personal (BOE núm. 298, de 14 de desembre), estableix que la supressió dels fitxers de les administracions públiques només podrà fer-se per mitjà de disposició general publicada en el butlletí oficial corresponent.
  
Per tant, de conformitat amb el que disposa la Llei Orgànica 15/1999, adés indicada, resolc:
  
Primer
  
Supressió de fitxers automatitzats de dades de caràcter personal.
  
Se suprimeixen els fitxers numerats i anomenats «9. Fitxer automatitzat Màrqueting Escola de Negocis», «10. Fitxer automatitzat GIPO - Emprenedors» i «11. Fitxer automatitzat del museu'MUA», previstos en l'annex I i II de la Resolució rectoral de 17 de desembre de 2002 (DOGV núm. 4.418 i 4.466, de 15 de gener de 2002 i 21 de març de 2003, respectivament), ja que les competències de la Universitat d'Alacant, l'exercici de les quals va generar la creació d'aquests fitxers, han passat a ser desenvolupades per la Fundació General de la Universitat.
  
Segon
  
Modificació de la numeració dels fitxers automatizats de dades de caràcter personal
  
Com a conseqüència del que es disposa en l'apartat primer d'aquesta resolució, es modifica la numeració del fitxer automatitzat d'usuaris externs que preveuen els annexos I i II de la resolució rectoral de 17 de desembre de 2002 esmentada que, en lloc de ser la 12, serà la 9
  
DisposiciÓ final
  
Única. Entrada en vigor
  
Aquesta resolució entrarà en vigor a partir de l'endemà de la publicació en el Diari Oficial de la Generalitat Valenciana (DOGV).


Còpia Permalink ELI